Diari Oficial de la Generalitat Valenciana


Sumari del DOGV 6253, del 26-04-2010 (2010/4136)

RESOLUCIÓ de 14 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Universitat Jaume I de Castelló i l'Institut Valencià de l'Audiovisual i de la Cinematografía Ricardo Muñoz Suay.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6253

Data del DOGV
:   26-04-2010

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2010/4136


Data del document
:   14-04-2010

Organisme emissor
:   Conselleria d'Indústria, Comerç i Innovació

Tipus de document
:   Resolució

Descriptors 

:   * Universitat Jaume I
    * Instituto Valencià de L'Audiovisual i de la Cinematografia Ricardo Muñoz Suay
    * indústria audiovisual
    * cooperació administrativa
    * universitat

RESOLUCIÓ de 14 d'abril de 2010, del director general del Secretariat del Consell, de la Conselleria d'Indústria, Comerç i Innovació, per la qual es disposa la publicació del conveni marc de col·laboració entre la Universitat Jaume I de Castelló i l'Institut Valencià de l'Audiovisual i de la Cinematografía Ricardo Muñoz Suay. [2010/4136]  
La Universitat Jaume I de Castelló i l'Institut Valencià de l'Audiovisual i de la Cinematografía Ricardo Muñoz Suay han subscrit, després de la tramitació prèvia reglamentària, el 15 de març de 2010, un conveni marc de col·laboració.   
En compliment del que establix l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0537/2010, i que figura com a annex d'esta resolució.  
Valencia, 14 d'abril de 2010.- El director general del Secretariat del Consell: Ángel Mompó Romero.  
Conveni marc de col·laboració entre la Universitat Jaume I de Castelló i l'Institut Valencià de l'Audiovisual i de la Cinematografia Ricardo Muñoz Suay  
D'una part, l'Institut Valencìa de l'Audiovisual i de la Cinematografia Ricardo Muñoz Suay (IVAC), amb domicili a la ciutat de València, i en el seu nom i representació Trinidad María Miró Mira, consellera de Cultura i Esport, que actua com a presidenta de l'IVAC,   
I d'una altra part, la Universitat Jaume I, amb seu a la ciutat de Castelló de la Plana, i en el seu nom i representació el rector, Francisco Toledo Lobo, amb nomenament efectuat mitjançant Decret 78/2006, de 2 de juny, del Govern Valencià, i en virtut de les competències atribuïdes per l'article 73.1.s dels Estatuts d'aquesta universitat, aprovats pel Decret 252/2003, de 19 de desembre, del Consell de la Generalitat Valenciana.  
Exposen  
1. Que les dues entitats tenen objectius i interessos comuns en els camps acadèmic, científic, cultural i social.   
2. Que la Universitat Jaume I de Castelló és un centre d'ensenyament superior i investigació que persegueix el desenvolupament social, econòmic i cultural de la societat del seu entorn mitjançant la creació i transmissió de coneixements.   
Per al compliment de les seues finalitats, la Universitat Jaume I manté una orientació cap al seu entorn, conscient que cada vegada és més necessària la col·laboració entre totes les institucions que participen en el desenvolupament social.   
3. Que l'IVAC és una entitat pública que té com a finalitat la difusió del patrimoni audiovisual.  
4. Que, per trobar-se les dues entitats en un mateix àmbit social, cultural i econòmic, l'establiment de programes de col·laboració permet obtenir millores en els serveis que presten a la societat.   
5. Que, per tot l'anterior, les dues institucions consideren convenient regular en un conveni marc diferents aspectes com ara la seua vinculació acadèmica, científica i de tota índole, i establir, per a això, els instruments adequats.  
I amb aquesta finalitat, decideixen subscriure un conveni de col·laboració d'acord amb les següents   
Clàusules  
Primera. Finalitat de l'acord de cooperació   
La Universitat Jaume I i l'IVAC es comprometen a difondre la cultura cinematogràfica a la comunitat universitària i la resta de la societat castellonenca.  
Segona. Modalitats de col·laboració   
Per tal de satisfer els objectius definits en l'article anterior, les dues parts es comprometen, en la mesura dels mitjans de què puguen disposar, i d'acord amb la legislació vigent, a:   
a) Programar cicles de cinema en l'edifici del Paranimf aportant les dues part la gestió i finançament en parts iguals.  
b) Prestar-se assessorament mutu i desenvolupar conjuntament projectes i programes de col·laboració en qüestions relacionades amb l'activitat de les dues entitats.   
c) Facilitat l'intercanvi i la difusió d'activitats, materials, i altres coneixements.  
d) Portar a terme les accions que siguen considerades d'interès mutu, dins de les disponibilitats de les parts i de les matèries que constitueixen l'objecte d'aquest acord.   
Tercera. Establiment de la cooperació   
L'execució de les modalitats de cooperació previstes en aquest conveni es porta a terme a partir d'un programa elaborat entre les dues entitats, que es reflecteix en forma de protocols numerats, addicionals a aquest conveni. Els protocols s'han de sotmetre als procediments d'aprovació establerts en els estatuts, la normativa pròpia, etc., de cada entitat.   
Quarta. Finançament   
Del present conveni no es deriven obligacions econòmiques concretes per a les parts. Per a cada iniciativa concreta s'hauran de detallar en cada protocol o acord específic com a mínim les activitats a realitzar, les persones i les institucions implicades, els mitjans disponibles, el pressupost i el finançament.   
Cinquena. Enllaços   
Les entitats signants es comprometen a incloure, en les seccions corresponents de les seues pàgines web oficials, enllaços directes al portal web de l'altra part del conveni.   
Sisena. Durada   
La durada d'aquest acord és d'un any prorrogable tàcitament. Les parts poden denunciar-lo mitjançant un escrit fefaent, amb tres mesos d'anticipació al seu venciment, sense que això afecte els convenis específics en realització, la terminació dels quals es duria a efecte, en tot cas, de conformitat amb el que estableixen els dits convenis.  
Setena. Discrepàncies   
Sense perjudici de les competències de cada entitat, les controvèrsies que se susciten en l'execució d'aquest conveni i dels protocols de desenvolupament seran examinades i resoltes per una comissió paritària integrada per quatre persones, dues en representació de la Universitat i altres dues en representació de l'entitat.   
Si no s'arribarà a un acord, les qüestions litigioses seran de coneixement i competència de l'ordre jurisdiccional contenciós administratiu.   
I en prova de conformitat i acceptació, les parts firmen per duplicat aquest document, al lloc i en la data que s'indiquen.   
Castelló de la Plana, 15 de març de 2010  
Per la Universitat Jaume I de Castelló  
Francisco Toledo Lobo  
Per l'Institut Valencià de l'Audiovisual i de la Cinematografia Ricardo Muñoz Suay  
Trinidad María Miró Mira